CELEX: C2007/297/86
Language: el
Date: 2007-12-08 00:00:00
Title: Υπόθεση T-376/07: Προσφυγή της 26ης Σεπτεμβρίου 2007 — Γερμανία κατά Επιτροπής

8.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/42
            
         Προσφυγή της 26ης Σεπτεμβρίου 2007 — Γερμανία κατά Επιτροπής
   (Υπόθεση T-376/07)
   (2007/C 297/86)
   Γλώσσα διαδικασίας: η γερμανική
   Διάδικοι
   
      Προσφεύγουσα: Ομοσπονδιακή Δημοκρατία της Γερμανίας (εκπρόσωποι: M. Lumma και J. Möller)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να κηρύξει άκυρη την απόφαση K(2007) 3226 της Επιτροπής, της 18ης Ιουλίου 2007, περί της διαταγής για παροχή πληροφοριών αναφορικά με την κρατική ενίσχυση MX 19/2006 — Έλεγχος του καθεστώτος κρατικών ενισχύσεων XS 24/2002 — Χρηματοδότηση για τη σύσταση και ανάπτυξη επιχειρήσεων (GuW) — Γερμανία και την κρατική ενίσχυση MX 9/2006 — Έλεγχος του καθεστώτος κρατικών ενισχύσεων XS 29/2002 — Οδηγία για την εφαρμογή των περιφερειακών προγραμμάτων ενίσχυσης της βιομηχανίας και της βιοτεχνίας της Βαυαρίας — Γερμανία,
            
         
               —
            
            
               να καταδικάσει την καθής στα έξοδα.
            
         Ισχυρισμοί και κύρια επιχειρήματα
   Η προσφεύγουσα ζητεί την ακύρωση της απόφασης K(2007) 3226 τελικό της Επιτροπής, της 18ης Ιουλίου 2007, περί της διαταγής για παροχή πληροφοριών βάσει του άρθρου 9 του κανονισμού (ΕΚ) 70/2001 (1) αναφορικά με τα καθεστώτα ενισχύσεων XS 24/2002 και XS 29/2002.
   Προς στήριξη της προσφυγής της η προσφεύγουσα ισχυρίζεται καταρχάς ότι η προσβαλλόμενη απόφαση αντιβαίνει στον κανονισμό (ΕΚ) 994/98 (2). Ισχυρίζεται εν προκειμένω ότι η Επιτροπή, μέσω της εντολής για παροχή πληροφοριών, προέβη σε εκ των υστέρων έλεγχο χωρίς βάσιμο λόγο. Αυτός ο έλεγχος υπερβαίνει, σύμφωνα με την προσφεύγουσα, τις αρμοδιότητες που απονέμει στην καθής ο κανονισμός 994/98, διότι το δικαίωμα πληροφόρησης της Επιτροπής προβλέπεται μόνο σε εκείνες τις περιπτώσεις στις οποίες η Επιτροπή έχει αμφιβολίες για τη νομότυπη εφαρμογή ενός κανονισμού απαλλαγής κατά κατηγορία.
   Η προσφεύγουσα προβάλλει επιπλέον τον ισχυρισμό ότι η Επιτροπή παρέβη την απαγόρευση του venire contra factum proprium, καθώς από πολυάριθμα έγγραφα της Επιτροπής προκύπτει ότι η ίδια η Επιτροπή δεν θεωρεί εαυτήν αρμόδια να προβαίνει σε εκ των υστέρων έλεγχο χωρίς βάσιμο λόγο.
   
      (1)  Κανονισμός (ΕΚ) 70/2001 της Επιτροπής, της 12ης Ιανουαρίου 2001, σχετικά με την εφαρμογή των άρθρων 87 και 88 της Συνθήκης ΕΚ στις κρατικές ενισχύσεις προς μικρές και μεσαίες επιχειρήσεις (ΕΕ L 10, σ. 33).
   
      (2)  Κανονισμός (ΕΚ) 994/98 του Συμβουλίου, της 7ης Μαΐου 1998, για την εφαρμογή των άρθρων 92 και 93 της Συνθήκης για την ίδρυση της Ευρωπαϊκής Κοινότητας σε ορισμένες κατηγορίες οριζόντιων κρατικών ενισχύσεων (ΕΕ L 142, σ. 1).